| Meisenasvok. *Meißen* |
| --- |
|        |
| *Miesto vaizdas 2006 m.* |
|  |
| 

MeisenasMeisenas

51°9′49″ š. pl. 13°28′39″ r. ilg.﻿ / ﻿51.16361°š. pl. 13.47750°r. ilg.﻿ / 51.16361; 13.47750﻿ (Meisenas)Koordinatės: 51°9′49″ š. pl. 13°28′39″ r. ilg.﻿ / ﻿51.16361°š. pl. 13.47750°r. ilg.﻿ / 51.16361; 13.47750﻿ (Meisenas) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Vokietijos vėliava Vokietija |
| **Žemė** | Saksonija Saksonija |
| **Apskritis** | Meiseno apskritis |
|  |
| **Gyventojų** (2020.12.31.) | 28 231  |
| **Plotas** | 30,92 km² |
| **Tankumas** (2020.12.31.) | 913 žm./km² |
| **Altitudė** | 106 m |
|  |
| **Tinklalapis** | www.stadt-meissen.de |
|  **Vikiteka** | Meisenas |

**Meisenas** (vok. *Meißen*) – miestas rytų Vokietijoje, Saksonijos federacinėje žemėje. Meiseno rajono administracinis centras. Upių uostas. Įsikūręs abiejuose Elbės upės krantuose, apie 25 km į šiaurės vakarus nuo Dresdeno. Gyventojų 27 tūkst. (2012 m. duomenys).

Miestas nuo XVIII a. pr. garsėja porceliano dirbiniais, yra porceliano muziejus. Yra XIII–XIV a. gotikinės architektūros pastatų, kaip antai Albrechtsburgo pilis, gotikinė Meiseno katedra ir Dievo Motinos bažnyčia. Apylinkėse kasamas kaolinas, iš kurio daromi porceliano dirbiniai. Taip pat auginami vynmedžiai, gaminamas vynas.

Istorija
--------

Miestelis kilo nuo polabų genties dalemincų gyvenvietės *Mis(s)ni*, pavadintos pagal nedidelę *Mis(s)na* upę. Jį 929 m. įkūrė karalius Henrikas I Paukštininkas, šiose vietovėse pastatęs pilį, apie kurią ir kūrėsi miestelis. 968 m. tapo Meiseno markgrafystės ir vyskupijos centru. Tais pačiais metais įkurta Meiseno vyskupystė. 

1018 m. miestelis perėjo Boleslovo I Narsiojo valdžion ir atsidūrė Lenkijos karalystės sudėtyje. Paskiau, 1032 m. atiteko Šventajai Romos imperijai, o 1089 m. perėjo į Vetinų dinastijos rankas. Anot istorinių dokumentų, nuo 1150 m. vadinamas miestu. 1205 m. miestui suteikta privilegijų.

1260 m. buvo pradėta Meiseno katedros statyba ant tos pačios kalvos, kur stovėjo Albrechtsburgo pilis. 1332 m. Meisenui suteiktos miesto teisės.

Katalikų vyskupystės veikla buvo nutraukta 1581 m. o 1559 m. priėmus reformaciją, ši tapo protestantiška.

1710 m. Meisene pagamintas pirmasis europietiškas porcelianas.

Antrojo pasaulinio karo metu Meisene veikė Flosenburgo koncentracijos stovyklos skyrius. 1949–90 m. Meisenas priklausė Vokietijos Demokratinei Respublikai.

Porcelianas
-----------

Meisenas nuo XVIII a. pradžios garsėja porceliano dirbinių, gaminamų iš kaolinito, gamyba. Meiseno porcelianas buvo pirmasis aukštos kokybės porcelianas, pagamintas už Oriento (Rytų) ribų.

Pirmasis Europoje porcelianas buvo pagamintas Meisene 1710 m. kai Karališkoji porceliano gamykla buvo atidaryta Albrechtsburgo pilyje. 1861 m. gamyba perkelta į Trybrišo upės slėnį Meisene, kur buvo atidarytas porceliano fabrikas. Pastatas tebestovi toje vietoje. Be porceliano, buvo gaminami ir kitokie keramikos dirbiniai.

Miestų partnerystė
------------------

Miestai, su kuriais Meisenas yra užmezgęs partnerystės ryšius:

* Prancūzija Vitri prie Senos, Prancūzija (nuo 1973 m.)
* Japonija Arita, Japonija (nuo 1979 m.)
* Vokietija Felbachas, Vokietija (nuo 1987 m.)
* Čekija Litomeržicės, Čekija (nuo 1996 m.)
* Graikija Kerkyra, Graikija (nuo 1996 m.)
* Jungtinės Amerikos Valstijos Provas, JAV (nuo 2001 m.)
* Lenkija Legnica, Lenkija (nuo 2017 m.)

Galerija
--------

* Albrechtsburgas ir katedra 2007 m.Albrechtsburgas ir katedra 2007 m.
* Turgaus aikštė ir rotušėTurgaus aikštė ir rotušė
* Meiseno katedraMeiseno katedra
* Varpeliai iš porceliano Dievo Motinos bažnyčiojeVarpeliai iš porceliano Dievo Motinos bažnyčioje

Šaltiniai
---------

1. 1 2 3 4 5 6 7 8 9 10 11  *Meissen*. Visuotinė lietuvių enciklopedija. Nuoroda tikrinta 2021-11-17.
2. 1 2 3 4 5 6 7 8  *Meissen*. Britannica Online Encyclopedia. Nuoroda tikrinta 2021-011-17.
3. ↑  Bachrach 2014, p. 327. sfn error: no target: CITEREFBachrach2014 (help)
4. ↑  Christine O’Keefe. *Concentration Camps*. tartanplace.com
5. ↑  „Städtepartnerschaften". *stadt-meissen.de* (vokiečių). Meissen. Nuoroda tikrinta 2021-02-23.

Literatūra
----------

* Bachrach, David (1 August 2013). „Henry I of Germany's 929 military campaign in archaeological perspective". *Early Medieval Europe*. Oxford: Wiley Blackwell. **21** (3): 307–337. doi:10.1111/emed.12020.